
A Forintárfolyam Magyar Exportra Gyakorolt Hatása

Kulcsszavak: árfolyam, forint, panel regresszió, export, interest rate pass-through
A globális értékláncok egyre nagyobb jelentőséggel bírnak. Széles irodalma van annak, hogy ezek a komplex termelési láncok hogyan gátolhatják az export reagálását az árfolyamokra. Ennek fontos következményei lehetnek az olyan, nyitott szerkezetéből adódóan a kivitel alakulásától érdemben függő gazdaságok számára, mint amilyen a magyar is. Munkám során arra a kérdésre kerestem a választ, hogy a forintárfolyamnak milyen hatása van a magyar exportra. Ennek vizsgálatára magyar ágazati szintű adatokon végeztem panel regressziót. Eredményeim azt mutatják, hogy az árfolyamváltozásoknak ugyan szignifikáns hatása van az az exportárak alakulására, de ugyanez a volumenek esetében már nem mondható el. A forint leértékelődése (felértékelődése) csökkenti (növeli) a külföldi devizában kifejezett exportárakat, de nem befolyásolja az exportvolumeneket.



